Samtlige 3715, der har søgt ind på det almene gymnasium og hf i Nordjylland, kan ånde let op. De er alle sammen optaget på det gymnasium, som de har ønsket. Det skriver nordjyske.dk. - Det må være dansk rekord, siger Søren Hindsholm, rektor for Nørresundby Gymnasium og HF samt formand for det fælles fordelingsudvalg for de almene nordjyske gymnasier til nordjyske.dk. Det er første år med det såkaldt fleksible klasseloft på 28 elever, og det har umiddelbart gjort processen lettere. Den gennemsnitlige klassestørelse på hvert gymnasium må ikke overskride 28 elever, og det antal passede altså pænt med antal ansøgere. Om fremtidige ansøgere får en ligeså let vej til ønskegymnasiet vil Søren Hindsholm dog ikke spå om.

Referat:
De kommende nordjyske gymnasieelever har alle fået deres ønskested opfyldt